স্পোর্টস ডেস্ক: স্বাগতিক রাশিয়াসহ ২৩টি দল এরই মধ্যে ২০১৮ বিশ্বকাপ খেলা নিশ্চিত করে ফেলেছে। এখনো ৯টি দল রাশিয়ার টিকিট পেতে বাকি আছে, সে দলগুলোও নির্ধারিত হয়ে যাবে আগামী ১৪ নভেম্বরের মধ্যে। তারপরই শুরু হবে বিশ্বকাপের ড্র অনুষ্ঠানের অপেক্ষা। কিন্তু ২০১৮ বিশ্বকাপের জমজমাট ড্র অনুষ্ঠান দেখার জন্য ভক্তদের খুব বেশী অপেক্ষায় রাখছেনা ফিফা। ৩২ দলের নাম চূড়ান্ত না হলেও এরই মধ্যে ড্র অনুষ্ঠানের তারিখ নিশ্চিত করে ফেলেছে ফিফা। আগামী ১ ডিসেম্বর দ্য স্টেট ক্রেমলিনে আকর্ষণীয় ড্র অনুষ্ঠান অনুষ্ঠিত হবে ।